જોબવર્ક માટે આપણે કેટલાક લોકો સાથે વાત કરી. મોટાભાગે જે કંપની જોબવર્ક આપે છે એ કંપની ઇન્ડસ્ટ્રીયલ ટેલરીંગની તાલીમ લીધેલા બહેનોને કામ આપવાનું વધારે પસંદ કરે છે કારણ કે, એમાં ઝડપ વધારે છે. મણિનગરમાં ‘કેલોરેક્ષ ફાઉન્ડેશન’ દ્વારા બહેનોને ઇન્ડસ્ટ્રીયલ ટેલરીંગની તાલીમ આપવામાં આવે છે આપણી બહેનો ત્યાં મુલાકાતે જઈ આવી. ૨૨ બહેનોએ ઇન્ડસ્ટ્રીયલ ટેલરીંગની તાલીમ લેવાની વાત કરી પણ એમના ઘરથી તાલીમ સ્થળ ઘણું દુર છે અને એનું ભાડું એમને પોસાય તેમ નથી. આ બાબતે ‘કેલોરેક્ષ ફાઉન્ડેશન’ સાથે વાત કરતાં તેમણે મદદરૂપ થવાની ખાત્રી આપી છે હવે આ બહેનોની ઝડપથી તાલીમ શરુ થશે અને જે બહેનોને સીલાઈ મશીનની જરૂર છે એમને મશીન ખરીદવા આપણે લોન પણ આપીશું.